Ahmedus Abū al-Ġaiṭ
Ahmedus Abū al-Ġaiṭ Res apud Vicidata repertae: Nativitas: 12 Iunii 1942; Cairus Patria: Aegyptus Ahmedus Abū al-Ġaiṭ (litteris Arabicis أحمد أبو الغيط, Aḥmad Abū al-Ġaiṭ; Heliopoli in suburbio Cairensi natus die 12 Iunii 1942), politicus et legatus Aegyptius, secretarius generalis Foederis Arabici die 10 Martii 2016 electus est. Alumnus est Universitatis ʿAin Šams. In legationibus Aegyptiis iuxta Cyprum, Nationes Unitas, Russiam atque ab anno 1994 legatus principalis apud Italiam operam dedit. Legatus Aegyptius permanens apud Nationes Unitas ab anno 1999 meruit, deinde minister rerum externarum patriae (praeside Hosni Mubarak) ab anno 2004 usque ad res novas 2011 motas.